Etelä-Karjalan hyvinvointialueella on aloittanut uusi vertaistukiryhmä päihteillä tai käytöksellä oireilevien nuorten vanhemmille

Etelä-Karjalan hyvinvointialueella (EKHVA) on aloittanut uusi vertaistukiryhmä käytöksellä oireilevien nuorten vanhemmille. Ryhmä kokoontuu aina parillisten viikkojen keskiviikkoiltoina kello 18.00–19.30. Paikkana on Saimaan koulu, joka sijaitsee Lasten ja nuorten talolla Lappeenrannassa osoitteessa Kasarminkatu 11. Vertaistukiryhmä syntyi alun perin asiakkailta nousseesta toiveesta sekä lasten ja nuorten päihdeyksikön havaitsemasta vajeesta vanhemmuuden tukemiseen, muun muassa nuorten päihdekatkaisujakson jälkeen.

Vertaistukiryhmään tulevilla vanhemmilla voi olla haasteita murrosikäisen lapsensa kanssa esimerkiksi seuraavissa asioissa: päihteiden käyttö tai niiden kokeilu, haastava käytös kuten kotoa karkailut, päivärytmi, riitaa, ahdistusta tai vuorovaikutushaasteita. Etelä-Karjalan hyvinvointialueen sosiaaliohjaaja Tiia Smolander kertoo vertaistukiryhmästä:
− Ryhmän tarkoitus on tarjota vertaistukea rikoksilla, päihteillä tai käytöksellä oireilevien nuorten vanhemmille. Ryhmään osallistuminen ei edellytä aikaisempaa asiakkuutta meidän palveluihimme.

Nuoren vanhempi voi osallistua ryhmään kokemansa tuentarpeen mukaisesti, mille tahansa kokoontumiskerralle.

− Mukaan voit liittyä helposti joko soittamalla lasten- ja nuorten päihdeyksikön puhelinnumeroon p. 040 5655 891 tai ilmoittautumalla sähköpostitse ryhmän vetäjille: katja.piironen@ekhva.fi tai johanna.jaaskelainen@ekhva.fi.

Kahvitarjoilujen vuoksi toivotaan ilmoittautumista etukäteen.

Jokaisella tapaamiskerralla on eri teemansa vierailevan asiantuntijan mukaisesti. Ryhmäkerroille on varattu aikaa myös vapaalle keskustelulle.

Kevään vierailijoita ja teemoja ovat:

21.2. kokemusasiantuntijan puheenvuoro (päihteet)

6.3. sairaanhoitajan puheenvuoro (ADHD/nepsy ja päihteet)

20.3. nuorisopsykiatrian ylilääkäri

3.4. MDFT -terapeuttien puheenvuoro (kriisi ja rakkaus)

17.4. tarkentuu lähempänä ajankohtaa

15.5. perheohjaajan puheenvuoro (vanhemman oma jaksaminen)

29.5. nuorten oikeusedustaja

Lisätietoja medialle:

Tiia Smolander, MDFT -terapeutti / sosiaaliohjaaja, Etelä-Karjalan hyvinvointialue, puh. 040 508 6697, tiia.smolander@ekhva.fi